Han tok examen artium 1914, studerte statsøkonomi i Oslo, Brussel og USA. Han ble autorisert aksjemegler og var medeier i meglerfirmaet P.B. Anker i Kristiania i tolv år, grunnlagt av Peter Lars Bothvid Anker (1876–1957). Støren bygde opp en større formue under den første verdenskrig og hadde lange utenlandsopphold: 4 år i Russland og 8 år i Sentral- og Sør-Amerika, blant annet som norsk konsul i Panama.